Campionato Mundial de Fórmula 1 de 2011

O **campionato Mundial de Fórmula 1 de 2011** é o campionato anual número 62 de Fórmula 1 organizado pola Fédération Internationale de l'Automobile (FIA). Nel están inscritos para competiren doce equipos.

[miniatura|[Sebastian Vettel campión da tempada 2011.]]

O calendario inicial constaba de vinte carreiras, incluído o novo Gran Premio da India, antes da cancelación do Gran Premio de Bahrain. Pirelli volve ao deporte como provedor de pneumáticos para todos os equipos, substituíndo a Bridgestone. Red Bull Racing defende o campionato de construtores e o seu piloto Sebastian Vettel o campionato de pilotos. Vettel logrou o seu segundo Campionato Mundial no Gran Premio do Xapón de 2011, converténdose no piloto máis novo, 24 anos e 98 días, en facelo. Tamén Red Bull Racing volveu a renovar o campionato de construtores no Gran Premio de Corea de 2011.

## Escuderías e pilotos 
Logo da controversia entre a Asociación de Equipos de Fórmula Un (FOTA) e a FIA no primeiro semestre da , foi asinado o Acordo da Concordia, o 1 de agosto de 2009, polo entón presidente da FIA Max Mosley e todos os equipos existentes no momento. O novo acordo prevé unha continuación dos termos do acordo de 1998, ata o 31 de decembro de 2012.

### Notas 
* Todos os equipos levarán pneumáticos Pirelli, que asinou un contrato para fornecer pneumáticos ata o ano 2013. A tempada 2010 foi o último ano que Bridgestone forneceu pneumáticos á Fórmula 1. 
* Ningún piloto leva o dorsal nº 13 no seu monopraza desde hai 35 anos por superstición, xa que cren que dá mala sorte. 
* O 25% de equipo Renault F1 foi adquirido por Genii Capital, que adquire así a totalidade da escuadra. Lotus Cars entra como patrocinador principal, polo cal, o seu nome cambiou a **Lotus Renault GP**, sendo a marca Renault unicamente o subministrador de motores do equipo. Con todo, oficialmente o equipo seguirase chamando Renault F1 por razóns de dereitos televisivos (ao estilo de BMW Sauber en 2010). Doutra banda, a escuadra ata entón coñecida como Lotus Racing anunciou que pasa a denominarse **Team Lotus** a partir desta tempada, pero existe unha disputa legal polo mítico nome e o caso está pendente de sentenza nos tribunais. 
* Robert Kubica non poderá participar esta tempada debido a un forte accidente nun rally que sufriu a principios de febreiro. A recuperación do polaco durará aproximadamente un ano, polo que Lotus Renault decidiu contratar a Nick Heidfeld como o seu substituto. 
* A empresa norteamericana Ford Motor Company presentou unha demanda nos tribunais dos Estados Unidos contra a Scuderia Ferrari, debido ao nome do seu coche Ferrari F150. Principalmente, argumentou que a denominación "F150" está rexistrada como marca comercial da Ford (pola súa camioneta Ford F-150). Ademais, Ford acusou a Ferrari de Cybersquatting (apropiarse dun dominio que esta rexistrada como marca comercial). Iso fixo que Ferrari renombrara o seu coche como "Ferrari F150th Italia".

## Calendario 2011 
O 16 de abril de 2010, Bernie Ecclestone, confirmou que haberá 20 carreiras en 2011, todas as carreiras da tempada 2010 mais o Gran Premio da India. O calendario provisional anunciouse o 8 de setembro de 2010, e confirmouse o 3 de novembro de 2010. 
A última hora, debido á forte crise política e social que se vive no Emirato de Bahrain, cancelouse a primeira carreira do ano que inicialmente ía comezar o 13 de marzo. Polo cal, os directivos da Fórmula 1 reformularon o inicio de tempada para o Gran Premio de Australia no Circuíto Albert Park, o 27 de marzo.

### Cambios 
* O Circuíto de Yas Marina será reconfigurado para o Gran Premio de Abu Zabi, por mor de fortes críticas pola falta de adiantamentos na carreira de 2010. 
* O Gran Premio de Bahrain foi programado orixinalmente para ser a primeira carreira da tempada o 13 de marzo, pero foi cancelada polos organizadores debido as protestas no país contra o goberno. A decisión final sobre se a carreira ía ser reprogramada para finais de ano ou cancelada de todo tiña que facerse o 3 de xuño, na que o Consello Mundial do Motor da FIA, (WMSC) votou por unanimidade reintegrar á carreira no calendario, movendo o Gran Premio inaugural da India de novo á última carreira da tempada en decembro, para acomodar o cambio. Con todo, a Asociación de Equipos de Fórmula Un (FOTA) opúxose á reprogramación unha semana despois de que o Consello Mundial votara a favor de devolver a carreira ao calendario. Finalmente os organizadores do Gran Premio de Bahrain abandonaron oficialmente o seu intento de regresar ao calendario, restablecendo o Gran Premio da India a súa data orixinal. 
* A tempada 2011 contara no calendario cun novo gran Premio, o Gran Premio da India. Orixinalmente coñecido como Circuíto Jaypee Group, en abril de 2011 pasou a chamarse oficialmente o Buddh International Circuit.

## Resultados 
### Grandes Premios 
### Pilotos 
Puntuación: os puntos outórganse aos 10 finalistas clasificados.

|valign="top"|

**Negra** – Pole
*Cursiva* – Volta rápida
† Condutores que non terminaron o Gran Premio, pero se clasificaron ao completar máis do 90% da distancia de carreira.
|}

### Construtores 
|valign="top"|

**Negra** – Pole
*Cursiva* – Volta rápida
|}

## Véxase tamén 
### Ligazóns externas 
* Páxina oficial da Fórmula Un
* Páxina oficial da Fédération Internationale de l'Automobile